als_Latn dik_Latn sag_Latn
Në një prani modeste të qytetarëve u mbajt Debati Publik me Qytetar e komunës së Podujevës, me temën: PLANIFIKIMI I BUXHETIT PËR VITIN 2012-2014.
Këtë debat e ka organizuar kryetari i komunës së Podujevës z. Agim Veliu , por në pa mundësin që të marrë pjesë në këtë takim për arsye se gjendet në udhëtim zyrtar në Bruksel, mbledhjen e udhëhoqi kryesuesi i kuvendit z. Hazir Raçi.
Të pranishëm ishin drejtori për Buxhet e Financa Planifikim dhe Zhvillim Isuf Latifi, drejtori i Planifikimit Urban Mehmet Gashi, drejtori i Shërbimeve Publike Mbrojtje dhe Shpëtim Faik Muçiqi.
Fillimisht drejtori për Buxhet Financa Planifikim dhe Zhvillim Isuf Latifi para të pranishmëve tha se sot jemi në dëgjimin e dytë publik për Buxhetin 2012-2014. që në fillim po iu informoj se Ministria e Ekonomisë dhe e Financave ka lëshuar Qarkoren buxhetore 2011/02 në të cilën i ka përcaktuar kufijtë final të buxhetit për vitin 2012, siç është thënë edhe në dëgjimin e parë duke ndarë një buxhet prej 16.059.214 euro prej tyre 14,659.214 euro janë grant qeveritar kurse të hyra vetanake 1,400.000 euro. Granit qeveritar është i ndarë në administratë komunale 5,813.557 euro, arsim 6,846.965 euro, si dhe shëndetësi me mirëqenie sociale 1.998.692.
Shuma prej 10,237693 euro janë të ndara për shpenzime operative si paga, mallra dhe shërbime subvencione dhe komunali, kurse pjesa që juve iu intereson më së shumti është shuma prej 5.821.521 euro e destinuar për projektet kapitale për të cilat sot jeni ftuar edhe ju që të diskutojmë kryesisht për këto prioritete.
Prioritet tona janë të orjetuara në shumë fusha si në rrugë, kanalizime, ura,ujësjellës, në pastrimin e lumenjve, në ndërtimin e paraqet, në ruajtjen dhe mirëmbajtjen e ambientit, ndërtim të objekteve shëndetësore, objekteve për raste sociale, renovim të objekteve shkollore etj.
Nga sot buxheti komunal nga stafi administrativ kalon në stafin politik gjegjësisht në Komitetin për Politikë dhe Financa deri në aprovim nga Asambleja komunale tha drejtori Isuf Latifi .
Drejtorët e drejtorive nga fushëveprimi i kompetencave që ata kanë i laboruan projektet të cilat ata i kanë paraparë për t’i realizuar në këtë periudhë. Përcaktimin e projekteve drejtorët e arsyetuan me kërkesat e komuniteteve gjegjëse, si dhe identifikimin e prioriteteve të përcaktuara nga kuvendi.
Të pranishmit e këtij debati shtruan kërkesat e tyre të cilat vinin nga mjedisi që e vijnë. Secili nga ta kishte kërkesa për projekte tjera në lagjet në fshatrat e tyre. Mes tjerash u kërkua për ndërtimin e shkollave apo meremetimin e tyre, për kanalizime dhe ujësjellës, mbikalimeve para shkollave etj.
Qytetarët patë rastin të njihen me listën e projekteve të propozuara për vitin 2010-2014.
Në fund drejtor i Shërbimeve Publike Mbrojtje dhe Shpëtim Faik Muçiqi.
në këtë takim i ftoi qytetarët e Komunës së Podujevës, të jenë pjesëmarrës në këto debate, dhe të japin kontributin e tyre që në planifikimin e buxhetit për vitin 2012-2014, të përfshihen sa më shumë projekte publike në interes të qytetarëve
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn